**Naziv obveznika: V. OSNOVNA ŠKOLA VARAŽDIN**

Poštanski broj i mjesto: 42 000 Varaždin

Adresa sjedišta: Vatrogasna ulica 5

Šifra županije: 472

Broj RKP-a: 14179

Matični broj: 03005968

OIB: 92948647703

Razina: 31

Razdjel: 000

Šifra djelatnosti: 8520

IBAN: HR3824020061101119870

**BILJEŠKE UZ FINANCIJSKE IZVJEŠTAJE**

**za razdoblje od 01.01.2023. – 31.12.2023.**

V. osnovna škola Varaždin je ustanova osnovnoškolske djelatnosti učenika od 1. do 8. razreda, u kojoj se nastava održava u jednoj smjeni. Školu polazi 225 učenika.

Zakonski predstavnik V. osnovne škole Varaždin je Nikolina Kovačić, prof., ravnateljica škole.

Osnivač V. Osnovne škole Varaždin je Grad Varaždin koji većinskim dijelom financira rad škole. Školu financira i sama država u vidu decentraliziranih sredstava za potrebe tekućih poslova, besplatnog toplog obroka, udžbenika te plaća djelatnika koje financira Ministarstvo znanosti i obrazovanja. Škola vlastite prihode poslovanja ostvaruje najmom školske dvorane plesnim klubovima.

**Obrazac PR-RAS**

Ukupni prihodi poslovanja u 2023. godini iznose 1.102.608,26 eura, dok ukupni rashodi poslovanja u istom razdoblju iznose 1.072.675,89 eura, a rashodi za nabavu nefinancijske imovine iznose 46.258,90 eura. Povećanje prihoda i rashoda je većinom rezultat povećanja plaća i materijalnih prava ali isto tako i povećanje tržišnih cijena materijala i sirovina. Škola nije ostvarila višak u prenesenom razdoblju ali je ostvarila manjak pokrića u narednom razdoblju u iznosu 3.285,02 eura.

Manjak je rezultat rashoda za nefinancijsku imovinu dok se za istu nisu ostvarili prihodi u izvještajnom razdoblju. Naime, u PR-RAS na poziciji 97 iskazani su prihodi i rashodi iz kojih je vidljivo da su rashodi bili veći od prihoda, no prihodima se pribraja preneseni višak prihoda sa pozicije 9221x, 9222xVP iz 2022. godine u iznosu od 13.041,51 euro, što u konačnici rezultira manjkom 2023. godine u iznosu od 3.285,02 eura.

**Prihodi poslovanja**

 Šifra 6361 – povećanje tekućih pomoći školi iz proračuna koji joj nije nadležan, u odnosu na 2022. godinu, rezultat je povećanja osnovice plaće, uvođenjem privremenog dodatka na plaću te povećanje materijalnih prava u vidu regresa i božićnice. Škola na dan 31.12.2023. godine ima ukupno 51 zaposlenih, od kojih je dvoje pomoćnika u nastavi sufinanciranih od strane osnivača škole i projekta PONOS IV, te četvero privremeno zaposlenih kao zamjena za djelatnika na porodiljnom dopustu i bolovanju zbog privremene nesposobnosti za rad.

 Šifra 6362 – kapitalne pomoći proračunskim korisnicima iz proračuna koji im nije nadležan odnose se na sredstva primljena od Ministarstva znanosti i obrazovanja za nabavu udžbenika. U 2023. godini je nabavljen značajan broj udžbenika što rezultira povećanjem u odnosu na 2022. godinu zbog tiskanja novih izdanja udžbenika te prihodi od Ministarstva znanosti i obrazovanja iznose 10.186,89 eura dok se ostatak od 303,00 eura odnosi na doznačena sredstva za nabavu lektira za školsku godinu 2023/2024.

Šifra 6615 – prihod od pruženih usluga V. osnovne škole Varaždin se zasniva na najmu školske dvorane plesnim klubovima, a prihod je u odnosu na prijašnju godinu u duplom povećanju zbog potpunog ukidanja mjera predostrožnosti uzrokovanih pandemijom COVID 19 zbog čega su se iste odvijale neometano i redovno.

AOP 6631 – tekuće donacije od pravnih osoba škola je primila u vidu donacije za natjecanja HŠSS te troškova dnevnica pratnje djece na natjecanjima.

AOP 6712 – smanjen je u odnosu na 2022. godinu budući da su sredstva za financiranje nabave dugotrajne imovine u 2023. godini, doznačena u siječnju 2024. godine. Proizlazi da su troškovi nabave nefinancijske imovine knjiženi i iskazani u izvještaju za 2023.godinu kako su i planirani prema izmjenama i dopunama financijskog plana za 2023. godinu, no planirani prihod je ostvaren tek u siječnju 2024. godine.

**Rashodi poslovanja**

AOP 3111 - rashodi za zaposlene su veći u odnosu na prošlu godinu, kao što je navedeno zbog povećanja osnovice plaće, uvođenjem privremenog dodatka na plaću koji se obračunava na temelju satnice redovnog rada.

AOP 3113 – značajno je veći u odnosnu na prošlu godinu, jer se u 2023. godini u odnosu na 2022. godinu, također zbog ukidanja mjera zbog pandemije CORONA 19 virusa, povećao broj odlazaka učenika na razna natjecanja, realizirani su u većoj mjeri jednodnevni izleti i maturalna putovanja, ali isto tako i zbog bolovanja djelatnika čiji posao ne trpi odgodu.

AOP 3132 – rast doprinosa za zdravstveno osiguranje prati povećanje osnovice plaća, zapošljavanje djelatnika kao zamjena za bolovanje.

AOP 3212 – naknade za prijevoz povećane su u odnosu na prošlu godinu, budući da se škola ove godine ipak većim dijelom odvijala uživo, za razliku od prošle godine, pa su samim time i djelatnici ostvarili pravo na naknade za prijevoz. Isto tako, zbog povećanja svih cijena, povećane su i cijene autobusnih karata, a isto tako, naknada prijevoza djelatnicima koji ostvaruju pravo na plaćene troškove prijevoza na posao i s posla po prijeđenom kilometru, te naknada ovisno o cijeni naftnih derivata u pojedinom mjesecu.

Šifra 3214 – isplaćena je locco vožnja domaru škole zbog nabave materijala za redovan rad škole i poštanskih usluga.

Šifra 3222 – rashodi za materijal i sirovine u iznosu od 55.458,82 eura rezultat je uvođenja programa besplatnog toplog obroka od siječnja 2023. godine financiranog od strane državnog proračuna za koji je određena cijena od 1,33 eura po obroku za svakog učenika. Shodno tome na razini Grada Varaždina sve osnovne škole provode program Čarobne osmice koji je implementirao jelovnike od strane nutricionista kako bi dječji obroci bili nutritivno kvalitetni što iziskuje i kvalitetne namirnice. Osim toga u školi se poslužuje i ručak djeci koja pohađaju produženi boravak ali i svim ostalim djelatnicima i učenicima, za koji škola ostvaruje vlastiti prihod i trošak za nabavu namirnica.

Šifra 3225 – upravo zbog navedenih razloga objašnjenih u šifri 3222, škola je opremila kuhinju potrebnim sitnim inventarom za kvalitetan rad u pripremi i posluživanju obroka; sredstva su utrošena i u opremanje učionica informatike tehničkom opremom.

Šifra 3227 – uloženo je u službenu radnu i zaštitnu odjeću i obuću tehničkog osoblja, spremačica i domara, zbog dotrajalosti iste.

Šifra 3231 – povećanje troškova usluga telefona, pošte i prijevoza rezultat je prijenos broja kod drugog telekomunikacijskog posrednika gdje su nastali troškovi isplate obveza po sklopljenom ugovoru prijašnjeg ugovornog zastupnika; poštanski troškovi slanja paketa – laptopa učenika na popravak ovlaštenom servisu.

Šifra 3232 – povećanje na kontu za 17% rezultat je povećanja cijena usluga održavanja, servisi oprema i postrojenja te radova na uređenju škole.

Šifra 3233 – smanjenje zbog ukidanja pretplate na regionalni tisak; jedini trošak na kontu je objava javnog natječaja za najam sportske dvorane prema pravilniku Narodnih Novina.

Šifra 3238 – povećanje računalnih usluga je uvođenje Evolva e-pisarnice, urudžbenog zapisnika tajnika koji se uveo u poslovanje od siječnja 2023. godine.

Šifra 3239 – rashodi ostalih usluga se temelje na uslugama najma opreme za obilježavanje 70-te obljetnice V. osnovne škole; usluga FINE prilikom instalacije poslovnog certifikata; te usluga tiskanja brošure Dječjeg participativnog proračuna koji u cijelosti financira Grad Varaždin radi promicanja kvalitete i edukacije civilnog društva

Šifra 3293 – na kontu reprezentacije iskazano je povećanje u odnosu na prijašnju godinu zbog spomenute obljetnice osnutka i rada V. osnovne škole Varaždin.

Šifra 3295 – trošak pristojbi i naknada se odnosi na povećanje iznosa naknade zbog nezapošljavanja osoba s invaliditetom.

Šifra 96 – obračunati prihodi poslovanja – nenaplaćeni čine nepodmireni računi za usluge produženog boravka dospjeli i nedospjeli u obračunskom razdoblju 2023. godine, dok se iznos od 456,00 eura odnosi na nepodmirene račune za najam sportske dvorane za studeni i prosinac 2023. godine

Šifra 4 – rashodi za nabavu nefinancijske imovine su u znatnom povećanju u odnosu na prijašnju godinu zbog prenamjene neutrošenih sredstava putem izmjena i dopuna financijskog plana 2023. godine, te je istim sredstvima provedena nabava uredskog namještaja, opreme, uređaja i dodatnih ulaganja na građevinskim objektima

Šifra 4221 – nabavljene su uredske stolice, namještaj za hol te 15 novih laptopa za novu učionicu informatike zbog dotrajalosti postojeće informatičke opreme

Šifra 4227 – nabavljena je oprema za školsku kuhinju (ledenica, rashladni ormar i nagibni kiper), dok su za učionice nabavljene bijele školske ploče i projektor.

Šifra 4241 – odnosi se na nabavu udžbenika iz sredstava Ministarstva znanosti i obrazovanja i nabavu lektirne građe u iznosu od 10.489,88 eura.

Šifra 451 – tokom godine renovirano je parkiralište za djelatnike ustanove zbog dotrajalosti i oštećenja te izgradnja nogostupa za stražnji ulaz u dvoranu za najam plesnim klubovima koji isti najam koriste van radnog vremena ili u vrijeme održavanja natjecanja istih.

**Obrazac BILANCA**

Šifra B001 – imovina je povećana za imovinu nabavljenu u toku godine, koja je pojašnjena u obrascu PR-RAS, šifre 4227 – 451. Ukupna imovina je jednaka obvezama i vlastitim izvorima te B001 i B003 iznose 825.933,16 eura, a za koju imovinu je primijenjena stopa ispravka vrijednosti prema Pravilniku o proračunu.

Škola nije sklapala ugovorne odnose koji mogu postati imovina ili obveza (kreditne obveze, mjenice, hipoteke…) te se ne vode sudski sporovi.

Šifra 1112 – stanje sredstva na žiroračunu V. osnovne škole Varaždin na dan 31.12.2022. godine iznosi 47.151,03 eura, izvadak br. 190. od 29.12.2023. godine. Stanje blagajne na datum 31.12.2023. godine iznosi 0,00 kn budući da su sva sredstva prethodno položena na žiroračun Škole.

Šifra 129 – odnosi se na potraživanja za isplate naknade plaće djelatnicima na bolovanju dužem od 42 dana koja su u manjem iznosu nego prethodne godine.

Šifra 165 – odnosi se na potraživanja od roditelja za pohađanje produženog boravka i za školsku kuhinju. Veći dio potraživanja odnosi se na račune za prosinac 2023. godine čije je dospijeće 15.01.2024. godine.

Šifra 166 – odnosi se na potraživanja za iznajmljivanje dvorane te se odnosi na račune za najam dvorane za prosinac 2023. godine čije je dospijeće u siječnju 2024. godine.

Šifra 193 – prikazuje rashode za zaposlene, odnosno plaću za djelatnike za prosinac 2023. godine i naknadu zbog nezapošljavanja invalida od 140,00 eura (iz toga se isključuje plaća za produženi boravak i plaća za pomoćnike u nastavi) i iznosi 74.676,40 eura te će biti isplaćena u siječnju 2024. godine.

Šifra 231 – odnosi se na obveze za plaće za prosinac 2023. godine, koje će biti isplaćene u siječnju 2024. godine.

Šifra 232 – odnosi se na obveze za materijalne rashode koji su nastali u prosincu te će biti podmirene u siječnju.

Šifra 234 – odnosi se na financijske obveze koji su nastale u prosincu te će biti podmirene u siječnju.

 Višak prihoda poslovanja, šifra 92211 i manjka prihoda od nefinancijske imovine – šifra 92222 objašnjeni su u sklopu bilješki o PR-RAS obrascu.

**Obrazac RAS-funkcijski**

Šifra 0912 – osnovno obrazovanje za 2023. godinu iznosi 1.118.934,79 eura i u povećanju je za 25,8% u odnosu na 2022. godinu zbog inflacije koja je rezultirala rast cijena troškova nabave materijala, tekućih i režijskih troškova.

**Obrazac P-VRIO**

Šifra P018 – temeljem Odluke Ministarstva znanosti i obrazovanja KLASA 406-01/19-01/00217, URBROJ: 533-02-23-0015, od 30. lipnja 2023. godine, o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme – V. osnovna škola je u svojim poslovnim knjigama imovinu dobivenu od strane MZO-a u vidu tableta, laptopa i projektora, isknjižila iz izvanbilanične evidencije i istu iskazala kao povećanje proizvedene dugotrajne imovine sa danim sadašnjim vrijednostima imovine koja iznosi 11.041,95 eura.

## Obrazac OBVEZE

 Ukupne obveze na dan 31. prosinca 2023. godine iznose 139.445,27 eura od čega se iznos od 5.267,41 euro odnosi na dospjele obveze za nabavu nefinancijske imovine koje će se podmiriti u siječnju. Nedospjele obveze u iznosu 134.177,86 euro su obveze za rashode poslovanja, obveze za zaposlene, obveze za prijevoza na posao i s posla te ostale materijalne rashode čije dospijeće je bilo do 31.12.2023. godine, a koje dospijevaju u siječnju 2023. godine.

U Varaždinu, 29.01.2024.

Bilješke sastavila: Ravnateljica:

Katarina Kivač, mag.oec. Nikolina Kovačić, prof.

Voditeljica računovodstva